د افغانی سرې میاشتې ټولنې له لوری په غزنی ولایت خواجه عمری ولسوالۍ کې شل تنه نارینه رضاکارانو ته دوه ورځنۍ ریفرېش کورس دایر شو! د روان ۱۴۴۵ هـ ق کال د شعبان المعظم میاشتې پر ۲۸-۲۹ مه نیټه د افغانی سرې میاشتې ټولنې مرکزی سوېل لویدیځ زون اړوند غزنی ولایتی څانګې ریاست د لمړنیو روغتیایی مرستو شل تنه پخوانیو نارینه رضاکارانو ته په خواجه عمری ولسوالۍ کی ریفرېش کورس دایر شو. دغه ریفرېش کورس چې دوه ورځې (پرون او نن) یې دوام درلوده د غزنی ولایت سری مېاشتې رئیس ښاغلی مولوی نورالهداء "شاکر" سره په همغږۍ د غزنی ولایت د لمړنیو مرستو مدیر او ترېنر له لوری د غزنی په خواجه عمری ولسوالۍ کاریز کلی کې ترسره شو. د یادونې وړ ده چې یادو شلو تنو رضاکارانو ته په وروستۍ ورځ د لمړنیو صحی مرستو کیټونه هم توزیع کړل شول.